Ncube het glo van ’n voetboei ontslae geraak en probeer om oor ’n draadheining te spring. Hy het polisielede se waarskuwingskote verontagsaam en is raak geskiet.
Ncube het vir Janse van Rensburg se tuindiensonderneming gewerk. Janse van Rensburg is herhaaldelik met ’n panga oor die kop en lyf geslaan.
Haar regterarm is ook so erg gebreek dat ’n been deur die vel gesteek het. Sy het ’n hele nag lank bloeiend in ’n badkamer van die huis in Sewende Straat weggekruip terwyl die aanvallers die huis geplunder het.
Die aanvallers het na bewering langs ’n beseerde, bewustelose mnr. Janse van Rensburg op die bed gelê en TV kyk.
Volgens kapt. Eddie Hall, polisiewoordvoerder, is ’n sitkamervenster by haar huis ’n week gelede deur booswigte uitgeslaan, wat gevlug het sonder om die huis binne te gaan. Die venster is herstel en dié keer versigtig deur die inbrekers uitgehaal.
Die vrou se toestand word as kritiek beskryf. Sy het ’n paar jaar gelede uit Nederland na Suid-Afrika verhuis.
Mnr. Chris Bam (57), sy pa en ’n bekende fietsryer en voormalige melkboer van Koppies in die Vrystaat, is drie keer raak geskiet.
Mnr. Raymond Harris (39), wat met die egpaar se oudste dogter, Adél (32), getroud is, het gesê sy skoonouers het wakker geskrik toe die aanvallers in hul kamer ingegaan het.
“Hulle het my skoonpa met die vuis geslaan terwyl hy in die bed gelê het. Hy het vir hulle gesê: ‘Moenie skiet nie, moenie skiet nie. Vat alles wat julle wil hê’.”
Volgens Harris het sy skoonpa probeer opstaan toe die aanvallers hom skiet. “Hulle het hom in die linkerbobeen, heup en lies geskiet. My skoonpa het toe net op die bed gaan sit terwyl hulle flitsligte in sy oë geflits het. Daar was niks wat hy kon doen nie.”
Harris het vertel Bam jr. het wakker geskrik van die skote. “Hy slaap in die kamer reg langs sy ouers en toe hy hardloop om waarskynlik te gaan help, het hulle hom ’n kopwond toegedien.”
Bam jr. is op die toneel dood. Sy pa is kort daarna in die Akasia-hospitaal in Pretoria opgeneem, waar hy gister ’n operasie ondergaan het.
“My skoonpa het moeg geword om te boer en het sy boerdery verkoop. Hy het ook gesê die Vrystaat is nou op sy oudag vir hom te koud.”
Mnr. Charles du Plessis (62), wat voorverlede Vrydag tydens ’n aanval op sy plaas buite Nelspruit in die maag gewond is, is dood.
Sedert die aanval is Du Plessis, wat jare lank voorsitter van die plaaslike tak van AgriSA in die Laeveld was, in die waaksaal van Nelspruit Medi-Clinic behandel. Hy het nooit sy bewussyn herwin nie.
Volgens ’n vriend van die gesin, mnr. Gerhard de Bruin, is die masjiene Sondagmiddag afgeskakel waarna hy dood is.
Dis al wat mnr. Hans Coetzee (53) eergisteroggend gehoor het toe ’n rower wydsbeen bo-oor hom gestaan, ’n 9 mm-pistool op hom gerig en die sneller getrek het.
“Toe ek na die gastebadkamer loop, het ek die twee gemaskerde rowers in ’n inloop-linnekas gekry waar hulle wegkruip,” vertel Hans.
“Toe hy die geweer oplig, het ek die loop weggeklap. ’n Skoot het in die badkamer se plafon vasgeslaan.”
Hy en die ander rower, wat ’n pistool gehad het, het begin stoei. In die proses is die pistool verskeie kere gevuur. Hans is drie keer in die sy getref.
’n Rower het ’n vuurwapen op ’n dansende dr. Wayne Truter (32) gerig en die sneller getrek, maar die skoot het nie afgegaan nie.
Truter (32), ’n dosent aan die Universiteit van Pretoria (UP) se departement plantproduksie, is in die aanval erg aangerand en byna doodgeskiet. “Een van hulle het sy vuurwapen op my gerig en die sneller getrek, maar die skoot het nie afgegaan nie. Ek was baie gelukkig,” het Truter gister gesê.
Volgens Truter het hy en nog vyf mense gedans toe ’n rower met ’n vuurwapen die motorhuis ingestap en ’n wapen op hulle gerig het. “Toe ek dit sien, het ek onmiddellik ge-hands up. Dit was soos ’n cowboy-fliek.”
Hy het uit die motorhuis na die huis gehardloop om sy sleutels – met die noodknoppie daaraan – te kry.
Intussen het ander rowers sy verloofde en die res van die gaste gedwing om op die stoep te lê. “Ek het weer uitgehardloop en wou agter in die erf deur die tuin na die bure vlug om hulp te kry, toe drie van die rowers my gegryp en tot agter in die erf sleep.
“Hulle het my aangerand, in my maag waar ek onlangs ’n breukoperasie gehad het, geskop en my met ’n baksteen of pyp teen die linkerbeen geslaan. Ek het geval en toe het die een my probeer skiet.”
Die skoot het nie afgegaan nie, waarna die rowers oor die muur gespring en gevlug het. Hy het toe besef sy been is ernstig beseer en dat die motorwag in die arm geskiet is. Truter en die wag is in die Pretoria-Oos-hospitaal opgeneem, waarna die wag na die Pretoriase Akademiese Hospitaal oorgeplaas is. Die wag is gehuur om die gaste se motors op te pas. Die wag, wie se naam nie bekend gemaak is nie, is in ’n stabiele toestand.
Die aanval het Donderdagaand plaasgevind. Mulder het haar honde buite die huis hoor blaf en het ’n houtdeur vir hulle oopgemaak.
Die drie mans het Mulder na haar slaapkamer gevat en haar hande met ’n stuk rek vasgebind. Sy het op die mat gelê.
Mulder het eers omstreeks 02:00 die oggend kombuis toe gestrompel en met ’n gesukkel ’n mes gekry om haar hande mee los te sny. Sy het daarna haar seun gebel en is na die hospitaal geneem.
Die lietsjie-oes is 38% minder sedert die 55 boere weg is, volgens ’n omvattende verslag van mnr. Piet Muller, ’n landbou-ekonoom van die gebied.
Mnr. Sakkie van der Mescht (37) van Rustenburg, Noordwes, is na bewering herhaaldelik in die selle aangerand. Hy beweer hy is onder meer met ’n mes en nog ’n skerp voorwerp in die kop gesteek. Sy selmaats het hom ook probeer verkrag, maar hy het met al sy krag baklei om dié vernedering vry te spring.
’n Mes is wel teen sy geslagsdele gehou, terwyl sy medegevangenes gedreig het om dit af te sny. Hy moes hierna lank kaal op die koue selvloer sit voordat sy klere aan hom teruggegee is, het Van der Mescht Maandag gesê.
Van der Mescht was op 27 Junie deel van ’n geselskap wat in die Madikwe-trustgebied gejag het. Hy was by hul kamp toe twee medejagters in ’n bakkie deur die polisie voorgekeer is. Hulle kon glo nie die wapenlisensie toon van ’n ander jagter wie se wapen by hulle in die bakkie was nie.
Ná ’n onderneming dat iemand vir hulle die lisensie sou gaan toon, is die polisie daar weg sonder enige optrede.
Arnold het gesê Van der Mescht het met dié jagter se lisensie en ID agter die polisie aangery, maar hulle het hom herhaaldelik geïgnoreer as hy dit aan hulle wou toon,” het Arnold gesê.
Van der Mescht was tot Maart die polisie se aangewese vuurwapenbeampte in Rustenburg. Hy werk tans as veiligheidsbestuurder vir ’n hotelgroep.
Op ’n plek waar ’n paar polisievoertuie langs die pad gestaan het, het Van der Mescht en die bestuurder van die bakkie waarin hy gery het, stilgehou. Van die polisiemanne het glo op Van der Mescht afgestorm. Die bakkiedeur is oopgeruk en hy is aan die arm geruk. Van der Mescht sê hy het sy misnoeë hiermee te kenne gegee. Hy is hierop summier agter in ’n vangwa gegooi. Daar is glo langer as ’n uur met hom rondgery voordat hy na die Madikwe-polisiestasie geneem is. “Ek is weens crimen injuria en intimidasie gearresteer.”
Van der Mescht se vrou is die Saterdag glo by die polisiestasie weggejaag toe sy haar man wou besoek. Sy is na bewering ook met arrestasie gedreig.
Kapt. Aafje Botma, polisiewoordvoerder in Noordwes, het by navraag gesê Van der Mescht het die polisieman glo gedreig en gevloek toe hulle langs mekaar gery het. Sy het gesê hy is na ’n plaaslike kliniek geneem sodat sy wonde behandel kon word.
Die polisie ontken dat hulle sy vrou weggehou het en beweer daar is elke uur selbesoek gedoen. ’n Vraag van Beeld oor hoe ’n skerp voorwerp in die selle was, is nie deur Botma beantwoord nie.
’n Motoris van Krugersdorp aan die Wes-Rand is eergister naby Diepsloot, noord van Johannesburg, op die N14-hoofweg gewond en ontvoer deur ’n bende wat vermoedelik padversperrings in die pad aangebring het.
“Julle ryk mense gee vir ons werk en betaal ons dan net R50,” het ’n rower mnr. Gert Strydom (46), ’n bedryfsbestuurder, later in Engels toegesnou.
Strydom is deur sy aanvallers gevloek en summier geskiet, nadat hy langs dié hoofweg stilgehou het om die skade aan sy motor te bepaal nadat hy iets in die pad getref het.
Hy het enkele oomblikke later naby die Jukskeirivier “iets in die pad” raak gery, “ ’n geluid en vibrasie” gehoor en uitgeswaai, toe hy ’n motorbuffer in die pad sien lê.
Die voorste aanvaller het hom in die linkersy geskiet. Die koeël is agter by sy rug, bo sy heup, uit. Strydom het die een rower uit die pad gestamp en in die rigting van die veld gehardloop, toe die ander rower sy enkel van agter vasgegryp en hy gestruikel het.
Een van sy aanvallers het ’n vuurwapen teen sy kop gedruk en sy selfoon en trouring gevat, terwyl die ander sy motor deurgesoek het.
Sy hande is met breë kleefband vasgebind en hy is in die agterste sitplek ingedwing. Hulle het met hom weggery.
Die mans het hom met ’n pistool teen die kop gedwing om sy bankkaart se PIN-kode vir hulle te gee. Hulle het by ’n winkelsentrum in Fourways, noord van Johannesburg R2 000 uit sy rekening getrek. Die rowers het reisbagasie uit sy motor verwyder en hom in die kattebak gedwing. Hulle het êrens stilgehou en nog twee makkers opgelaai terwyl Strydom “heeltyd bloed teen sy rug kon voel afloop” en hy sy hande begin loswikkel het.
Mev. Heila Strydom (47), ’n onderwyseres van die Wes-Randse skool op dié dorp, het hom na die noodgevalle-afdeling van die Netcare Krugersdorp- private hospitaal gehaas.
“Mense moet versigtig wees; ek is met die domste trick in die boek gevang,” het hy ná die voorval gesê.
Die Suid-Afrikaanse Polisiediens (SAPD) het ’n regsplig gehad om mnr. Jan Andries Botha (57), wat dood is nadat hy by sy kantoor op die destydse Johannesburgse Internasionale Lughawe geskiet is, te beskerm teen geweldsmisdade wat mag voortspruit uit die gebruik van vuurwapens.
Die Bothas voer aan die polisie het versuim om behoorlike aandag te gee aan die klag; versuim om Baloyi te arresteer en te deursoek vir ’n vuurwapen; versuim om sy vuurwapen af te neem; en versuim om redelike stappe te doen om te verhoed dat Baloyi vir Botha sr. skiet.
Die verdagte in die moord op 'n egpaar van Roodepoort en hul versorger het gister vlugtig in die Roodepoort-landdroshof verskyn.
Hy het gesê hy gaan op rekord en wens vir die verdagtes die ergste moontlike straf vir dit wat hulle gedoen het. "Nie net omdat dit iemand is wat ek ken nie, maar omdat hulle, die misdadigers, op weerlose bejaardes en kinders teer."
"Ons werk so hard aan 'n ideaal waar almal saam kan leef en lief is vir mekaar, maar dan kom 'n 'derde mag' en vernietig alles."
Die sanger sê hy het nog altyd die Weskus as een van die veiligste plekke in Suid-Afrika beskou, maar dan gebeur so iets om dié prentjie aan flarde te ruk. Die twee verdagtes in die Rousseau-moord verskyn weer Maandag in die hof. - Maygene de Wee
Visser is verlede Dinsdagaand in sy huis in Wonderboom-Suid, Pretoria, dood terwyl hy met ’n byl in die hand tot die dood toe baklei het om sy 70-jarige vrou, Debora, teen vyf gewapende aanvallers te beskerm.
Dit is nadat die aanvallers op mev. Visser gespring en haar geskop en geslaan het. Hulle het met ’n selfoon en ’n handsak gevlug.
“Dit wat hier gebeur het die afgelope week, demonstreer weer eens hoe lyk die Suid-Afrika waarin ons leef. Dit maak ons oë oop vir die feite van die verganklikheid van die wêreld.
Visser se seun, Dries (40), en sy dogter, mev. Zeldi van Straten (43), het elkeen in ’n huldeblyk hul pa bedank vir die wonderlike pa wat hy was en dat hy so lief was vir hul ma.
“My hart is baie seer omdat die skiewies oupa kom wegvat het,” het Juan (9) in ’n brief aan sy oupa geskryf.
Ná die diens het die tientalle jukskeispelers, almal in wit geklee, ’n erewag gehou terwyl Visser se kinders en kleinkinders sy kis uit die kerk gedra het.
Klerksdorp. – ’n Oumagrootjie van 81 is Woensdagaand in Randlespark in dié stad vermoor in die huis wat haar man twee dekades gelede gekoop het sodat sy nie “hoef te swerf” nie.
“Hoekom het hulle haar doodgemaak? Sy was oud. Kon hulle haar maar nie net geblinddoek en in die kamer toegesluit het nie?” het hy gevra. Sy ma was ’n “klein, fyn mensie”.
Myburgh het gesê ’n lykskouing sal gedoen word om die presiese oorsaak van Opperman se dood te bepaal.
“As dit nie vir die kerk was nie, het ons haar nou nog nie gekry nie. Ek het uitgeloop en oor die muur gekyk. Toe sien ek die buitelug by die agterdeur brand. Sy het dit elke oggend afgesit,” het Ribeiro gesê.
Teen 20:00 Woensdag het die Ribeiros se bekommernis die oorhand gekry. Sy het Fanie Opperman gebel om te hoor of hy weet waar sy ma is. Hy het hulle gevra om ondersoek in te stel omdat sy tuis moes wees.
’n Moordverdagte wat agt jaar lank gesoek is weens die moorde op ’n afgetrede polisieman en sy vrou van Cullinan, oos van Pretoria, is uiteindelik aangekeer.
Jan-Daniel, wat deeltyds in die regte gestudeer het, is verskeie kere raak geskiet toe hy tydens die rooftog glo met ’n stoel in die hand op die rowers afgestorm het. Hy en sy pa het in die sitkamer 7de laan gekyk.
Venter sr. is glo deur die rowers vasgebind. Hulle het verskeie huishoudelike items, asook ’n .38-rewolwer, gesteel en met sy Nissan-bakkie gevlug. Hy het hom losgewoel en sowat 2 km na die huis van ’n plaasvoorman gehardloop om hulp te gaan ontbied.
By die polisie se aankoms by die huis het die boerboel, wat ook deur die rowers raak geskiet is, glo bo-op Venter jr. se lyk gelê.
’n Bekende tandarts van Johannesburg is gister koelbloedig van agter af met sy eie pistool op ’n skietbaan doodgeskiet nadat rowers hom vermoedelik bekruip het.
Volgens Paul jr. is Mouton al twee keer vantevore aangeval. Sowat 16 jaar gelede het rowers hom in sy huis oorval en onder meer met ’n byl oor die kop geslaan. Mouton het terugbaklei en kon dit regkry om die rowers uit sy huis te jaag tot in die straat, waar hy sy bewussyn verloor het.
Insp. Lesiba Ramoshaba, polisiewoordvoerder, sê die rowers het by ’n skuifdeur van die huis ingebreek. Die egpaar is vasgebind terwyl die booswigte die huis geplunder het.
Op Vrydag 4 Julie is ’n vrou (27) in haar huis in Sterpark verkrag. Twee mans het ná 20:00 by die agterdeur ingebreek waarna hulle die vrou en haar 39-jarige man met pistole aangehou het.
Die rowers het geen rassevooroordele nie. “Wit of swart, as jy geld het, sal jy dit ontgeld. Hulle is so gierig, níks sal hulle keer nie.”
Die gemiddelde huisrower is ’n werklose jong man van tussen 19 en 26 jaar. Hy is ’n beroepsmisdadiger wat uiterste geweld gebruik om sy slagoffers te intimideer en sal nie huiwer om te moor nie.
Volgens Zinn bekom rowers in 80% van die gevalle vooraf inligting van werknemers of voormalige werknemers, ’n vriend of ’n kliënt van die inwoners oor ’n huis met groot hoeveelhede kontant en luukse ware.